cyanic-selkie/wikianc huggingface dataset:
Fylkeslistene ved stortingsvalet i 2001
I august 2002 vart partiet Demokratane stifta med Vidar Kleppe som leiar. Mange av dei andre toppkandidatane frå dei ulike fylkeslistene gjekk òg med i det partiet, men ikkje alle. Til dømes vart toppkandidaten for Tromslista, Karl-Olav Slorafoss, seinare aktiv i Kystpartiet.
Chronic Town
Sjølv om bandet sjølve var misnøgde med plata då ho kom ut, vart ho hylla av kritikarane, og dermed gav I.R.S. grønt lys til å spele inn debut-LP-en, Murmur, som vart kom i 1983.
Framsidebildet på platecoveret viser ein vasskastar i blåtonar. På baksida er det bilde av bandmedlemmene, også dei i blåtonar.
Chronic Town er med på CD-versjonen av samlinga Dead Letter Office som vart utgjeve i 1987. Dette er den einaste tilgjengelege i CD-form.
Innhald
Alle tekstane og melodiane er ved Bill Berry, Peter Buck, Mike Mills og Michael Stipe.
Brittany Hargest
Brittany Lynne Hargest er ein USA-amerikansk kristen songar og dansar, og det yngste medlemet av popgruppa jump5 der og broren Brandom Hargest er med.
Hargest blei fødd i Durham i Nord-Carolina som dotter av Greg Hargest og Robin Hargest. Ho er metodist og voks opp i Nashville, ein forstad av Franklin i Tennessee.
Colombier i Neuchâtel
Colombier er ein kommune i distriktet Boudry i kantonen Neuchâtel i Sveits. Kommunen har innbyggjarar  og eit areal på. Kommunesenteret ligg 457 meter over havet.
Kommunen ligg på ein liten ås ovanom Neuchâtelsjøen.
Fangeleir
Fangeleir er ei nemning på eit avsperra område (leir) der ein sperrar inne fangar. Døme kan vera kriminelle, krigsfangar eller politiske fangar.
Per Højholt
Per Højholt var ein dansk forfattar. Han debuterte i 1949 med diktsamlinga Hesten og solen.
Fangeleir
Konsentrasjonsleirar er fangeleirar med særleg grufulle tilhøve, og dit folk oftast blir sende utan lov og dom, det vil seia med administrativ avgjerd. Nokre av desse konsentrasjonsleirane blir òg kalla dødsleirar, da heile poenget med dei var å drepa flest mogleg fortast mogleg. Dette er særleg tilfelle med somme av dei største nazistiske leirane, der fleirtalet av dei sivile fangane (jødane og romafolk) vart selekterte og sende rett i gasskammera for å døy utan ein gong å ha fått fangenummer og bli registrerte. Om fangane vert tvinga til å arbeida, kan ein fangeleir verta kalla arbeidsleir.
Per Højholt
Højholt vart nominert til Nordisk råds litteraturpris i 2003.
Askers härad
Askers härad var eit tidlegare herad søraust i landskapet Närke i Sverige, i det som no er den søraustlege luten av Örebro kommune i Örebro län. Namnet er omtalt i eit gåvebrev frå 1500-talet som «Askerherat», og er til liks med namnet for kommunen og gardane Asker i Akershus i Noreg, danna på grunnlag av nemninga for tresorten ask.
Adamsfjorden
Adamsfjorden (nordsamisk Áttánvuotna) er ein fjordarm av Storfjorden i Lebesby og Laksefjorden i Lebesby kommune i Troms og Finnmark. Fjorden strekkjer seg 2,5 km søraustover til Adamsfjord i botn av fjorden.
Askers härad
Den største tettstaden i det tidlegare Askers härad er Odensbacken, om lag 28 km søraust for Örebro. Ved Odensbacken, som ein reknar med har namnet etter den nordiske, heidne guden Odin, ligg det eit førkristent gravfelt og ei kjelde. Dei Askergardane som har gjeve namn til den norske Asker kommune, ligg på liknande vis i nærleiken av store, gamle gravhaugar. Ettersom asketreet var viktig i norrøn mytologi og kult ved at det mytiske treet Yggdrasil var eit asketre, og Ask dessutan var namnet på den fyrste mannen, som var ei trestamme som mellom anna guden Odin gav menneskelege eigenskapar (strofene 17 – 19 i eddadiktet Voluspå), er det grunn til å rekne med at namna Asker i Noreg og Sverige ikkje berre har med asketreet som botanisk fenomen å gjere, men òg refererer seg til asketreet som eit førkristent mytologisk og kultisk fenomen.
Namnet Asker syner soleis til ei gamal og viktig kultplass for distriktet i heiden tid, der ein heilag lund av asketre har vore nytta i seremoniar av ulike slag. Adam av Bremen fortel i sitt verk om Hamburg stift frå 1075, med seinare tilføyingar, at ein heilag offerlund ved det store hovet i Uppsala i Sverige var viktig i den blodige kulten som gjekk føre seg der.
Adamsfjorden
Riksveg 98 går langs austsida av fjorden.
Odense å
Odense å er ei elv på øya Fyn sentralt i Danmark. Ho er om lag 60 kilometer lang, og er kalla opp etter byen Odense, som ho renn gjennom. Ein kan leige båtar på elva, eller ta turar med turbåtar til Carlslund. Om sommaren er det ofte med jazzorkester om bord på lørdagar.
I vikingtida hadde festninga Nonnebakken kontroll over elva.
Marsipan
Marsipan er ein konfekt laga av malne mandlar, melis og eggekvitar, som vert blanda og ofte forma til ulike figurer. Marsipan er ein opphavleg persisk eller arabisk matrett som i dag blir mykje bruka i nordafrikansk, iberisk, sentraleuropeisk og skandinavisk kultur. Marsipan vert ofte smaksett med saft eller sherry, og farga med konditorfargar. I Skandinavia høyrer heimelaga marsipanfigurar til det tradisjonelle julegodtet.
Ordsoge
Opphavet til ordet er omstridd. Ordet vart lånt til tysk i det sekstande hundreåret frå italiensk marzapane. Det finst talrike spekulasjonar rundt opphavet til det italienske ordet:
Vífilfell
Vífilfell er eit islandsk bryggeri, etablert i 1942.
Vífilfell produserer ei rekke ulike drikkevarer, som øl, brus, vann og juice og sjokolademjølkrdrikken Kappi. Bryggeriet tappar ulike produkt for The Coca-Cola Company på Island, som Coca-Cola, Sprite, Fanta, Fresca, Powerade, Magic og Burn.
Øl
Vífilfell brygger ei rekke ølmerke. Selskapet har ølproduksjon i Akureyri. Av eigne merke finn ein:
Fylkesveg 5 i Nordland
Fylkesveg 5 i Nordland går mellom Kveinsjøen og Vikestad i Bindal kommune. Vegen er 4,4 km lang.
Emmelin Vals
Emmelin Vals er ein figur i den litterære verda som av den britiske forfattaren J.K. Rowling har skapt om Harry Potter og skulegangen på Galtvort. Emmelin Vals er ei heks med prektig utsjånad, og ein av vaktane som fylgjer Harry Potter og hjelper han å rømma frå familien Dumbling til Grimold Plass 12. Ho har på seg eit smaragdgrønt sjal. Ho vart drepen av dødsetarar sumaren 1996 etter at Severus Slur gav dødsetarane informasjon om kvar ho heldt til. I fylgje Magiminister Kornelius Bloeuf i ein samtale med gompane sin statsminister, var mordet på henne vemmeleg.
Ho blir spelt i filmen Harry Potter og Føniksordenen av Brigitte Millar.
Gudenå
Gudenå, òg kalla Gudenåen, er ei elv på Jylland, og den lengste elva i Danmark. Ho renn 160 km frå Tinnet Krat i ei høgd av 65 meter over havet, mellom Nørre Snede og Tørring-Uldum, og munnar ut i Randers fjord. Ho renn gjennom dei tidlegare fylka Vejle, Århus og Viborg, som no er vorte Region Midtjylland og Region Syddanmark. Elva renn òg mellom anna gjennom vatna og innsjøane Sminge Sø, Silkeborg Langsø, Brassø, Borre Sø, Julsø, Biksø, Rye Mølle Sø, Gudensø, Mossø, Vestblik Sø og Naldal Sø. Danmarks største vasskraftverk, Gudenaacentralen, ligg i elveløpet der fallet er størst på heile elvestrekninga, 10,50 meter, nedanfor Tange sø. Dette er ein kunstig innsjø bygd som magasin for kraftverket, og er den største kunstige innsjøen i Danmark.
Kraftverket vart sett i drift i 1921. Det tok knekken på fleire av dei viktigaste gyteplassane for laks i Gudenåen, og sperra dessutan for vandringane opp til gyteplassane høgare opp i vassdraget. Tidlegare hadde vassdraget vore ei god lakseelv.
Gudenå vart danna for 15 000 år sidan under den siste istid, då is og brestraumar grov ut elveleiet hennar. Ho inneheld mange dyreartar og er ein viktig del av dansk kultur. Mange funn frå forhistorisk tid er gjort langsetter elveløpet.
Jon Lilletun
Jon Lilletun var ein norsk politikar som representerte Kristeleg Folkeparti, der han òg var nestleiar i 12 år. Han vart fødd i tidlegare Vossestrand kommune, no innlemma i Voss.
Før han vart heiltidspolitikar arbeidde han mellom anna som handelsmann, kommunal ungdomskonsulent, kultursjef og tiltakskonsulent. Han var vararepresentant på Stortinget i tida 1981–1985, og vart innvald frå Vest-Agder fylke i 1989. Lilletun var statsråd i Kyrkje-, utdannings- og forskingsdepartementet i Sentrumsregjeringa frå 1997 til 2000. Han var gjennom fleire av sine stortingsperiodar KrF sin representant i kyrkje- og undervisingskomiteen, der han var leiar frå 1993 til 1997.
Då Kjell Magne Bondevik danna si andre regjering i 2001, samarbeidsregjeringa, gjekk Lilletun inn som parlamentarisk leiar for KrF på Stortinget, ei stilling han hadde til han vart sjukmeld i 2005.
Etter stortingsvalet i 2005 vart Lilletun KrF sin representant i presidentskapet på Stortinget, som visepresident i Lagtinget. Lilletun tok etter valet hausten 2005 fatt på si fjerde periode som stortingsrepresentant for KrF innvald frå Vest-Agder.
Våren 2005 gjekk han ut i permisjon på gunn av sjukdom, og Sigmund Kroslid møtte som vara.
Klima i Chile
Klimaet i Chile er på mange måtar like unikt som den geografiske forma på landet. Chile dekkjer over 38 breiddegrader, men berre 2 lengdegrader på det smalaste. Langs heile landet ligg Stillehavet i vest og Andesfjella i aust. Klimaet går frå subtropisk til subarktisk i sør, medan høgdeskilnadane òg spelar ei rolle på dei klimatiske tilhøva.
Dei tørre kystområda som startar i Ecuador og går langs Peru endar opp i Atacamaørkenen i det nordlege Chile. Kystlinja og åssidene i nærleiken av Antofagasta og Taropacá får ikkje ein gong yret dei har lenger nord og sør, og det kan år mellom kvar gong det kjem nedbør. Arica har ein årleg nedbørsnormal på 0,8 mm i året, og er kjend som den tørraste folkesette staden i verda. Om vinteren kan ofte sola bryte gjennom det låge skydekket, men ettermiddagane er likevel kjølige. Dei fleste sommardagane er krystallklåre og er akkurat varm nok til at dei kjennest fuktige. Like innanfor kysten kan det derimot bli mykje varmare. Dei høge Andesfjella nord i Chile har store døgnlege temperaturvariasjonar heile året, og om sommaren har ein ofte torevêr som ofte berre fører med seg lyn og tore, og lite nedbør. Det er så tørt i dette området at sjølv om fjelltoppane er opp til 6700 m høge har dei ikkje isbrear.
Sentrale område av Chile er ei overgangssone. Om vinteren byrjar ein og få regn og tåke på kysten sør for La Serena (rundt 30 ºS). Ved Concepción (rundt 37 ºS) får ein ei regnbye om lag ein gong i veka om sommaren. Ved Valdivia (40 ºS) får ein regnbyer om lag kvar andre eller tredje dag på sommarstid, og om vinteren kan det regne nesten kvar dag med opp til 300 mm i månaden. Like innanfor, går den høge dalen rundt Santiago gradvis over i den sentrale jordbruksdalen i sør. Dette beltet er mykje meir kontinentalt enn kystområda, og temperatursvingingane er store (men mindre jo lenger sør ein kjem). Ettermiddagen om sommaren her er varm med lite regn eller torevêr, medan vintrane er kjølige med lett regn mange av dagane. Sjølv om det sjeldan kjem store nedbørsmengder kan ein innimellom få flaum. Om våren kan ein fønvind strøyme ned dei vestlege fjellsidene og gje høge temperaturar som raskt fjernar snøen i dei vestlege Andesfjella.
Den vedvarande vestavinden påverkar klimaet i dei sørlege fjellområda og øyane i Chile. Patagonia er eit område som er kjend for mykje vind. Magellanøyane får vind opp i stiv kuling nesten kvar ettermiddag, og i høgda er det ikkje uvanleg med vind av orkan styrke. Sommaren er faktisk den mest vindfulle tida på året i denne delen av landet, og temperaturane kan ofte går ned mot frysepunktet, så denne årstida har ofte sure vêrforhold. Dei vestlege fjellsidene i dette området er blant dei våtaste på jorda på så høge breiddegrader, og enkelte område kan få så mykje som 6000 mm på eit år. Sør for 52 ºS er nedbørsmengdene mindre. Områda lenger aust, som Punta Arenas, har steppeliknande klima med lite nedbør. Området er derimot stort sett skya, og ein kan ofte få lette mengder med regn og snø.
Lough
Ein lough er ein innsjø på Irland eller i England, medan ein sea lough kan vere ein fjord, elvemunning, bukt eller vik.
Det vert òg nytta som eit etternamn, men med forskjellige uttalingar: law, loch, low, lowe, loth.
Lough er ei irsk-engelsk form av det gamalirske ordet loch, som tyder innsjø eller bukt. Forma Loch vert òg nytta på irskengelsk eller skotskengelsk. Lough vert òg nytta om innsjøar lengst nord i England.
Lough i Irland
Nesten alle innsjøar og vatn på Irland vert kalla «lough» på den angeliserte forma. Lough Neagh i Ulster er den største innsjøen på Dei britiske øyane. Dei tre innsjøane langs elva Shannon er Lough Allen, Lough Ree og Lough Derg. Den øvre og nedre Lough Erne er to etterfølgjande innsjøar i Fermanagh, eit område som ofte vert kalla «innsjødistriktet på Irland». For andre loughs på Irland, sjå Innsjøar på Irland.
Av sea loughs finn ein Lough Swilly og Lough Foyle.
Lough i England
Nord i England vert lough nytta om enkelte innsjøar og andre stadnamn. Mange av desse ligg i nærleiken av Hadrians mur og i Lake District.
I etternamn
Lough er i seg sjølv eit irsk etternamn, og inngår i fleire forskjellige former, som Loughan, Lougheed, Loughlin, Loughman, Loughnan, Loughnane, Loughney, Loughran og Loughrey.
Gonzalo Higuaín
Higuaín vart fødd i Frankrike, då faren var profesjonell fotballspelar der, men allereie då han var 10 månader gammal flytta familien attende til Argentina. Han kunne velja om han ville spela for det franske eller argentinske landslaget, men valde Argentina.
Claude Nobs
Claude Nobs var ein sveitsar som grunnla og styrte Montreux Jazz Festival.
Nobs var fødd i Montreux i Sveits. Medan han arbeidde som leiar for turistkontoret i Montreux, organiserte han den første jazzfestivalen i byen med artistar som Charles Lloyd, Keith Jarrett, Ron McLure og Jack DeJohnette. Festivalen vart raskt ein stor suksess og vart vidgjeten langt utafor Sveits. Nobs omforma raskt festivalen til ein internasjonal samlestad for jazzelskarar. I 2004 hadde festivalen over 200 000 vitjande.
I 1973 vart Nobs direktør i den sveitsiske avdelinga av Warner, Elektra og Atlantic. På konsertalbumet til Jethro Tull, Bursting Out (spelt inn 28. mai 1978 i Bern), kan ein høyre Nobs annonsere bandet i starten av albumet.
Nobs spelte munnspel på opningssporet på Chris Rea-albumet Water Sign i 1983.
Den 24. desember 2012 hadde Nobs ei ulukke medan han stod på ski i Sveits og hamna i koma. Han døydde 10. januar 2013, 76 år gammal.
Norsk Folkeparti
Ved valet fekk partiet til saman 1 609 røyster, eller 0,06 % av røystene på landsbasis. I 2002 vart partiet splitta: Jonstad vart kasta som leiar og partiet skifta samstundes namn til Nasjonalalliansen, men Jonstad heldt fram som leiar av det som var igjen av Norsk Folkeparti. I 2003, medan han framleis var registrert som leiar av Norsk Folkeparti, stilte han til val for Demokratene ved kommunevalet.
Fylkesveg 39 i Nordland
Fylkesveg 39 i Nordland går mellom Brekkeidet og Homborneset i Sømna kommune. Vegen er 9,9 km lang.
Klima i Brasil
Klimaet i Brasil er lite dramatisk samanlikna med andre store land som USA og Kina. Brasil er det største landet som ligg om ekvator, og nettopp dei låge breiddegradene og mangelen på store fjellrekkjer er årsaka til det rolege klimaet.
Blåtindane
Blåtindane (1288 moh.) er eit fjell i Ørsta kommune på Sunnmøre. Fjellet, med to tvillingtoppar, ligg nord for Bondalen og sør for seterdalen Øyadalen.
Klima i Brasil
Amazonas og Mato Grosso
Den nordvestlege tredjedelen av Brasil er dominert av det svære Amazonasbekkenet. Heile området får minst 1500 mm nedbør kvart år, stort sett i form av torevêr om ettermiddagen og stundom nattleg regnvêr. Regnmendene er størst i kvar ende av Amazonas, ved atlanterhavskysten og ved kjeldene i vest. Dei sentrale områda langs dei vestlege område av delstaten Pará, får derimot litt mindre regn. Sjøbrisen på kysten utløyser ofte torebyer som driv vestover og når dei vestlege områda av Pará om natta, og av og til så lang vest som til Manaus i grålysninga. I høglandet Guiana lengst nord har ein mest regn frå april til september, medan områda langs og like sør for elva Amazonas får mest regn frå november til mai, men ein kan få kraftige regnbyer året rundt.
Blåtindane
Briten Charles W. Patchell og landsmannen John Simpson var på sør-toppen i 1895. Men sidan nord-toppen er den høgste, kan ikkje denne reknast som fyrstebestigning. Den same Patchell stod likevel for fyrstebestigninga, då han 21. august 1903 kleiv til topps saman med ein annan brite, W. P. Haskett-Smith.
Klima i Brasil
Amazonas og Mato Grosso
Temperaturane vert sjeldan lågare enn 23 °C eller høgare enn 31 °C i dette området. Luftfukta er høg, men vert litt lågare under den tørrare perioden. Mellom juni og september kan området derimot møte ein friagem, ein kaldfront som kjem nordover frå Argentina. Ein eller to gongar i året kan denne fronten gå så langt nord som dei øvre delane av Amazonas, og stundom så langt aust som til Manaus. Fronten kan då gje nokre dagar med overskya vêr og temperaturar som kan gå under 20 °C (eller enno lågare jo lenger sør ein kjem).
Det store låglandet og sumpområdet Mato Grosso har litt større klimatiske variasjonar gjennom året. Dette området strekkjer seg sørover frå Amazonas og vestover frå det sentrale platået. Her er ikkje regn- og torebyene like kraftige om sommaren, og i den tørre vintertida kan ein få fleire veker utan regn. Ein friagem kan derimot gje nokre dagar med skya vêr og yr, og temperaturane kan stupe i det fronten passerer. Sjølv nær 15 ºS kan ein få temperaturar ned mot 0 °C. Om våren vert det derimot varmt i Mato Grosso, og frå oktober kjem dei fleste dagane over 30 °C, men enkelte stader kan få opp mot 40 °C seint på våren og om sommaren.
Austkysten
Ein har berre svake overgangar mellom årstidene på atlanterhavskysten av Brasil. Frå Vitória til Porto Alegre er sommarvêret som skapt for strandlivet. Rio de Janeiro og São Paolo har eit varmt og fuktig vêr med torebyer om lag kvar tredje eller fjerde dag. Lenger sør er det derimot litt sjeldnare torevêr og forholda er ikkje så lumre. Den sørlegaste kyststripa, rundt Porto Alegre, får vanlegvis nattetemperaturar under 20 °C sjølv på sommaren. Om vinteren kjem det ofte kaldfrontar opp langs kysten som gjev meir skya vêr, litt regn og lågare temperaturar. Lenger nord på kysten, ved Rio de Janeiro, fører frontane vanlegvis ikkje til meir enn litt fleire skyer, og temperaturane går som regel over 25 °C sjølv i juli.
I motsetnad til dei fleste tropiske områda, får det austlegaste området av Brasil, frå Salvador til Recife og Cabo de São Roque, mest regn på hausten og tidleg på vinteren, frå mars til august. Det er likevel ein god del sol på denne tida. Frå oktober til desember er det færre regnbyer, men det er lummert året rundt.
Platået
Det sentrale platået i Brasil har ikkje like høge temperaturar og luftfukt som på austkysten. Platået er ikkje veldig høgt, men høgt nok til at det utgjer ein skilnad. Brasilia ligg om lag 1000 m over havet og har temperaturar rundt 25 °C både om sommaren og vinteren, medan nattetemperaturen vanlegvis går under 15 °C frå mai til august. Frost er derimot sjeldan. Om vinteren har platået meir sol, mindre regn og lågare temperaturar enn kystområda. Dei vestlege delane av platået får ein del regn- og torebyer om sommaren, medan dei austlege områda får færre byer og meir sol. Dei sørlegaste områda av platået, som møter Atlanterhavet, får ein god del nedbør om vinteren, og på dei høgaste toppane kan det kome snø.
Nordeste
Vest for Fortaleza har ein mest nedbør om sommaren og tidleg på hausten, vanlegvis frå januar til mai, medan det resten av året kjem lette regnbyer. Begge tidene på året vert våtare når ein kjem nærmare Belém. Områda innanfor, Nordeste, har det mest karakteristiske klimaet i Brasil. Frå nordlege delar av Bahia til Rio Grande do Norte kjem det lite nedbør, hovudsakleg mindre enn 1000 mm per år, og frå Petrolina og nordaustover mot kysten mindre enn 500 mm. I tillegg er nedbørsmengdene varierande frå år til år, og ein kan ha både ein god del mindre og ein god del meir enn dei gjennomsnittlege mengdene. Dei verste tørkeperiodane har ein som regel i El Niño-år
Starmus - Sonic Universe
Starmus-Sonic Universe er det 138. albumet totalt og det 34. konsertalbumet til den tyske electronicagruppa Tangerine Dream, utgjeve i april 2013.
I juni 2011 spelte Tangerine Dream på Starmus-festivalen på Tenerife og hadde med seg gitaristen Brian May som gjesteartist. Plata kom ut to år seinare på ein dobbel-CD. I tillegg til konsertversjonar av kjende Tangerine Dream-komposisjonar, er her òg to nye spor, «Supernova» og «Janus Parade», som ikkje er gjevne ut før, begge av Brian May og framført i lag med Tangerine Dream. Dei spelte òg ein versjon av den russisk-språklege songen «Tenderness», sungen av Iris Camaa.
Marillion.com
marillion.com er det ellevte studioalbumet til det britiske progressiv rock-bandet Marillion. Albumet vart utgjeve i oktober 1999, og er oppkalla etter den offisielle nettstaden til Marillion. Albumet vart spelt inn i Marillion sitt eige studio The Racket Club i Aylesbury.
marillion.com var det første av albuma til Marillion som det ikkje vart utgjeve noko singel frå. Det vart berre laga ein promo-CD med tre av songane frå albumet. Albumet var òg det første av albuma til Marillion som ikkje kom inn blant Top 40 på den britiske albumlista.
Marillion støytte på tekniske problem under miksinga av songane på marillion.com. Nick Davis miksa tre av songane i eit anna studio medan Marillion fekk installert ein ny miksepult i deira eige studio The Racket Club. Gruppa likte likevel ikkje lyden frå den nye miksepulten, og avgjorde seg for å setje inn att den gamle og mikse resten av songane på denne. Under det vidare arbeidet oppstod det feil på datautstyret til den gamle miksepulten, og dette gjorde miksearbeidet vanskeleg. Til slutt fekk dei Steven Wilson, hovudmann i gruppa Porcupine Tree og dugeleg musikkprodusent, til å mikse ferdig dei siste songane til albumet.
Kjøparane av marillion.com kunne sende inn ein slipp frå CD-omslaget og få tilsendt ein gratis CD med bonusmateriale. Denne CDen, kalla marillion.co.uk, innehalde blant anna konsertopptak, demo-material og ein kort video med eit promo-intervju av bandet i samband med lanseringen av albumet. Det meste av dette materialen hadde tidlegare vore tilgjengeleg på spesialutgjevingar gruppa selde på nettsida sin. marillion.co.uk har sidan vorte gjeve ut på ny to gonger, oppdatert med nyare bonusmateriale.
Nettadressa marillion.com var opphavleg ått av ein av fansen til gruppa, og innehalde ei uoffisiell men respektert nettside om gruppa. Då gruppa sjølv tok skrittet ut på nettet, registrerte dei først adressa marillion.co.uk, før dei under vennskapelege omstende fekk overta .com-adressa og bygde opp den offisielle nettsida der.
Wired to the Moon
Wired to the Moon er det sjette studioalbumet til Chris Rea, gjeve ut i 1984.
Dedalus Dølg
Dedalus Dølg er ein figur i den litterære verda som av den britiske forfattaren J.K. Rowling har skapt om Harry Potter og skulegangen på Galtvort.
Wired to the Moon
Albumet selde heller dårleg, men nådde høgare enn dei tidlegare Rea-albuma på den britiske albumlista med ein 35. plass som høgaste plassering. Det vart gjeve ut ein singel frå albumet, «I Don't Know What It Is But I Love It», som så vidt gjekk inn på Topp 75 i Storbritannia.
Dedalus Dølg
Dedalus Dølg er trollmann, medlem av Føniksordenen, og ein av vaktane som hjelpte Harry Potter å rømme frå heimen til familien Dumling. Harry hugsar òg Dølg som ein som bukka til han utenfor ein butikk ein gong. Harry møtte Dølg i Den lekke heksekjel i Harry Potter og De vises stein, og han kan verta sett i den scenen i filmen, spelt av David Brett. Dølg vert av Minerva McSnurp skildra slik: «der har det alltid skorta på vettet», etter at han, natt til 1. november 1981 feira Voldemorts fall ved å skyte stjerneskot over Kent. Dølg nyttar ein fiolett dress med matchande flosshatt, og hatten har ein liten blome i bremmen.
Kjell-Børge Freiberg
Kjell-Børge Freiberg er ein norsk politikar for Framstegspartiet. Han var ordførar i Hadsel frå 2007 til 2015. Frå 31. august 2018 er han olje- og energiminister i regjeringa Solberg.
Marillion.com
I 2002 gav Marillion ut ein dobbelt-CD med demo-material frå innspelinga av marillion.com, kalla Caught in the Net. Denne utgjevinga inneheld blant anna dei opphavlege versjonane av «Interior Lulu» og «Tumble Down the Years».
Kjell-Børge Freiberg
Freiberg vart vald med støtte frå representantane til Framstegspartiet, Høgre, Venstre og den lokale felleslista. Freiberg er den første og til no den einaste ordføraren frå Framstegspartiet i Nordland.
Han vart vald som stortingsrepresentant frå Nordland fylke ved stortingsvalet i 2017.
Vintereik
Vintereik (Quercus petraea) er eit tre i eikeslekta. Det er ein av to artar av eik som veks vilt i Noreg.
Skildring
I Noreg veks artane sommareik og vintereik vilt. Vintereika har det meste av visne lauvet hengande på over vinteren, til forskjell frå sommereika, som feller det meste av lauvet om hausten. Sommareika har svært kort bladstilk, men lang nøttestilk. Vintereik er motsett med lang bladstilk, men kort nøttestilk.
Treet dannar ofte hybridar med sommereik og får då latinsk nemning «Quercus × rosacea». Utsjånaden blir ein mellomting mellom dei to artane.
Blad
Blada er 7–14 cm lange og 4–8 cm breie. Dei er avlangt pæreforma med 5–6 flikar på kvar side. Oversida er blank mørkegrøn og lêraktig, undersida er mattere og ljosare.
Nøtter
Nøttene er ovale med ei lengd på 2–3 cm og ei breidd på 1–2 cm Dei er først grøne, men mognast til brune etter ca 6 mnd.
Utbreiing
Vintereik er utbreidd over det meste av Europa, frå atlanterhavskysten til europeiske Russland og frå Middelhavet til det sørlege Noreg. Treet er nasjonaltre i Wales.
Utbreiing i Noreg
Vintereika veks i tørr skog, i Noreg mest nær kysten lengst sør i landet, frå Halden kommune til Sula kommune, i innlandet nord til i Notodden kommune.
Bruk
Trevirket (alen) er hardt og varig, og er ettertrakta for bruk i møbel og til tønner. Tidlegare var det svært ettertrakta som skipstømmer. Det har òg høg brennverdi.
Haapsalu
Haapsalu (tysk og svensk Hapsal; russisk Хаапсалу, tidlegare Гапсаль) er ein ferieby og kommune på vestkysten av Estland. Han har vore kjend i fleire hundreår for den varme sjøen, den lækjande gjørma og den fredfulle atmosfæren. Mange smale gater med trehus frå tidleg på 1900-talet leier ned mot sjøen. Haapsalu har vorte kalla «Nordens Venezia» på grunn av vatn på alle kantar. Under den kalde krigen låg flybasen Tokhaapsalu sørvest for byen.
Byen er hovudstad i fylket Lääne maakond.
Historie
Byen har ei soge som startar i 1279, då han fekk byrettar og vart sete for bispedømet Ösel-Wiek. Dette var han dei neste 300 åra. Det finst framleis bygningar frå desse åra i i dag, irekna bispepalasset med kyrkja som har det største enkle kyrkjeskipet heile Baltikum, Haapsalu-borga.
I mange år har dei lokale innbyggjarane hevda at gjørma frå havet har lækjande effekt. Ein militærlege, Carl Abraham Hunnius, grunnla den første kurstaden i byen i 1825. Nyhende om den lækjande gjørma nådde aristokratiet i St. Petersburg, som då var hovudstad i Det russiske riket. Sidan den gongen har Haapsalu vore ein populær feriestad for folk frå heile verda som kjem hit for behandling. I dag finst det tre slike senter i Haapsalu.
Haapsalu og det omliggjande området var senter for den svenske folkesetnaden i Estland frå 1200-talet til dei fleste vart tvinga ut av landet i 1944.
På 1800-talet var Haapsalu kjend for Haapsalu-sjalet, eit framifrå handverk laga av dei lokale kvinnene.
Peseux i Neuchâtel
Peseux er ein kommune i distriktet Boudry i kantonen Neuchâtel i Sveits. Kommunen har innbyggjarar  og eit areal på. Kommunesenteret ligg 543 meter over havet.
Kommunen ligg om lag 3 km vest for byen Neuchâtel langs vegen til Val-de-Travers. Skogen i den nedre delen av Val-de-Ruz dekkjer om lag to tredjedelar av kommunen.
Derrick
Derrick var ein velkjend og populær tysk krimserie for fjernsyn. Han vart produsert av ZDF, ORF og SF DRS i 281 episodar mellom 20. oktober 1974 og 16. oktober 1998. Hovudrolla som detektiven sjefinspektør Stephan Derrick, som løyste kompliserte mordsaker i München, hadde Horst Tappert. Den trufaste assistenten hans, Harry Klein, vart spelt av Fritz Wepper.
Lester Allan Pelton
Lester Allan Pelton var ein oppfinnar frå USA. Pelton arbeidde mellom anna med utvikling av turbinar for vasskraft. Peltonturbinen er oppkalla etter han.
Himmelbjerget
Himmelbjerget er ein ås i Skanderborg kommune (tidlegare i Ry kommune) i Danmark. Med ei høgd på 147 meter er det eit av dei høgaste punkta i landet.
Den høge åsen er ein populær turiststad på grunn av dei vakre omgivnadane og den flotte utsikten. Ein kan ta den historiske dampbåten «Hjejlen» til Himmelbjerget frå Silkeborg.
Wigry
Wigry er ein innsjø nordaust i Polen i Podlasie-voivodskapet.
Wigry ligg i skogane i Augustów-villmarka og det veks tre langs om lag 80 % av breidda av innsjøen. Det er 19 mindre og større øyar i innsjøen og opp til 26 fiskeartar held til her, mellom anna gjedde, aure og åbor. Innsjøen og området rundt er ein del av Wigry nasjonalpark. Telting og grilling er berre lov ved visse stader.
Det er populært med kanopadling i innsjøen og Wigry, i tillegg til elva Czarna Hańcza, er ein del av den kjende kanoløypa til Johannes Paul II.
Peltonturbin
Peltonturbin er ein type turbin i vasskraftverk. Ein peltonturbin er mest effektiv ved store fallhøgder (over 600 m) og relativt små vassmengder. Ein føremon med pelton­turbinar er det breie driftsområdet, som gjer dei spesielt eigna for kraftverk med stor variasjon i vassføringa. Turbintypen er nytta i mange norske vasskraftverk der nettopp det er tilfelle. Turbintypen er oppkalla etter Lester Allan Pelton, ein oppfinnar i USA.
Nordbanerne
Nordbanerne er ei gammal nemning på de tre jernbanane Eidsvold-Hamarbanen (Hedmarksbanen), Rørosbanen (Hamar-Røros-Trondheim) og Meråkerbanen (Trondheim-Storlien). Desse gjekk nord for Østbanerne som var ei samnemning på Hovedbanen og Kongsvingerbanen. Nordbanerne var i bruk som offisiell nemning mellom 1880 (då vart Hedemarksbanen opna) og 1883.
Nordbanerne må ikkje forvekslast med Nordbanen som var det første offisielle namnet på Gjøvikbanen med sidelinjene Røykenvikbanen og Skreiabanen, eit banesystem som vart teke i bruk frå 1900.
Østfold Regiment
Østfold Regiment var eit regiment i Hæren oppretta i 1995 under Distriktskommando Østlandet (DKØ). Regimentet hadde standkvarter i Fredrikstad og vidareførte tradisjonane frå Østfold infanteriregiment nr. 1 (IR 1) som vart oppetta i 1644 og Artilleriregiment nr. 1 (AR 1).
Hærens utdannings- og kompetansesenter for Luftvernartilleri var ein del av Østfold Regiment. Regimentet vart nedlagd i 2002.
Landersfjorden
Fjorden har innløp mellom Brattholmen i vest og Sommarvikneset i aust. Sør for Brattholmen går Storfjorden sørover. Det er eit par bustader lengst sør i fjorden, men ingen større busetnader. Fjorden er 187 meter på det djupaste, midtfjords ved munningen.
Riksveg 98 går langs søraustsida av fjorden.
Sahel
Sahel (av arabisk ساحل sāḥil, 'grense' eller 'breidd') er namnet på eit tørt savannebelte sør for Sahara. Beltet dekker Afrika på tvers og omfattar land som Senegal, Mauritania, Mali, Burkina Faso, Niger, Nigeria, Tsjad, Sudan, Etiopia, Eritrea, Djibouti og Somalia.
Ytstenestinden
Ytstenestinden (1180 moh.) er eit fjell i Ørsta på Sunnmøre. Fjellet ligg vest for Hjørundfjorden, nord for Ytre-Standaldalen.
Klatring må til skal ein nå til topps. Fyrstebestigninga fann stad den 15. august 1908. Britane A.W.S. Brown og Charles W. Patchell stod for denne.
Ölgerðin Egill Skallagrímsson
Ölgerðin Egill Skallagrímsson er eit islandsk bryggeri i Reykjavík skipa i 1913. Selskapet starta opp som eit ølbryggeri, men har med åra starta produksjon av andre drikkevarer i tillegg. Selskapet driv òg import og distribusjon av utanlandske næringsmiddel til Island. Ölgerðin Egill Skallagrímsson er eit av dei største og eldste selskapa på Island.
Ytstenestinden
Tinden har namn etter den lenge sidan fråflytta garden Ytstenes. Ytstenestinden har i ymse samanhengar vorte kalla for Slingsbys Topp.
Ölgerðin Egill Skallagrímsson
Selskapet produserer, importerer og distribuerer eit stort utval av lokale og utanlandske drikkevarer på Island, mellom dei brennivín, Pepsi, 7up, Grape-fruit soda, Tuborg, Maltextract (Egils Malt), Egils Appelsín (appelsinbrus) og Egils Pilsner.
Namn
Bryggeriet er oppkalla etter den islandske vikinghøvdingen og skalden Egil Skallagrimson frå 900-talet, kjent gjennom Egilssoga.
Historie
Bryggeriet vart etablert i Reykjavík den 17. april 1913 av Tómas Tómasson.
Ölgerðin Egill Skallagrímsson vart i 2002 overtatt av selskapet Danól, som dreiv import av næringsmiddel. I 2008 vart selskapa slått saman under Ölgerðins namn og begge verksemdene er vidareført i det samanslåtte selskapet.
Øl
Ölgerðin Egill Skallagrímsson har produsert ei rekke ølmerke, typisk under namnet Egils. Det produserte òg Litli-Jón. Produksjonen av Litli-Jón opphøyrde i 2008.
Av produkt i 2011 kan ein nemne:
Bryggeriet har tradisjon for å brygge eigne jule- og påskeøl.
Fylkesveg 43 i Nordland
Fylkesveg 43 i Nordland går mellom Øyan i Sømna kommune og Nordstraum i Brønnøy kommune. Vegen er 9,6 km lang.
Schübelbach
Schübelbach er ein kommune i distriktet March i kantonen Schwyz i Sveits. Kommunen har innbyggjarar  og eit areal på. Kommunesenteret ligg 433 meter over havet. Schübelbach grensar i nordaust mot kantonen St. Gallen og søraust mot kantonen Glarus.
Kommunen består av tre landsbyar; Siebnen er den mest folkerike, medan Schübelbach og Buttikon er omtrent jamstore.
Aleksandr Golovin
Aleksandr Jakovlevitsj Golovin var ein russisk målar og scenograf. Han er særleg kjend for å ha designa ballett- og teateroppsetjingar for koreografane Sergej Djagilev, Konstantin Stanislavskij, og Vsevolod Mejerhold.
Liv og gjerning
I 1900 tok han del i utsmykkinga av Russlands paviljong på verdsutstillinga i Paris, saman med venen Konstantin Korovin. Året etter flytta han frå Moskva til St. Petersburg-regionen. Her kom han til sin rett som scenograf, særleg gjennom å kombinere symbolisme og modernisme i operaer og dramatiske oppsetjingar for Djagilev, Mejerhold og andre teaterregissørar. Etter oktoberrevolusjonen i 1917 fekk Golovin sjeldan oppdrag for teater. Han grov seg då ned med måleri og grafiske illustrasjonar.
Golovin døydde i Detskoje Selo i 1930.
Østbanerne
Østbanerne er ei gammal nemning på jernbanestrekningane Hovedbanen og Kongsvingerbanen.
Dei andre tre jernbanane nord for Oslo vart kalla Nordbanerne som omfatta Eidsvold-Hamarbanen (Hedemarksbanen), Rørosbanen (Hamar-Røros-Trondheim) og Meråkerbanen (Trondheim-Storlien).
Aldersund kyrkje
Aldersund kyrkje, tidlegare Aldersund kapell, er ei kyrkje i Aldersund sokn i Lurøy kommune i Nordland fylke. Soknet høyrer til Nord-Helgeland prosti. Kyrkja står på fastlandet ved Aldersundet innom øya Aldra, og hadde tidlegare status som kapell under Lurøy sokn.
Ho er bygd i tre og skal ha om lag 230 sitjeplassar. Arkitekt for bygget var John Egil Tverdahl.
Jeff «Tain» Watts
Jeff «Tain» Watts er ein amerikansk trommeslagar.
Watts vart først kjend som trommeslagar i Wynton Marsalis sitt band i 1980-åra. Spelestilen hans var påverka av trommeslagarar som Tony Williams og Elvin Jones, og han spelte ei viktig rolle i å knyte Marsalis musikk opp til dei klassiske innspelingane Miles Davis gjorde i 1960-åra. Han har seinare spelt med mellom andre Branford Marsalis, Betty Carter og McCoy Tyner. Han har også gjeve ut fire plater som bandleiar.
Rheasilvia
Rheasilvia er eit krater på asteroiden Vesta med ein diameter på 505 kilometer. Det er det største krateret på asteroiden og dominerer sørpolen hans. I sentrum av krateret er det eit 200 kilometer vidt og 20 kilometer høgt (rekna frå kraterbotnen) fjell.
Fredrik Winsnes
Fredrik Guttormsen Winsnes er ein lækjar og tidlegare fotballspelar frå Trondheim. Han var med åtte seriemeisterskap og to cupmeisterskap med Rosenborg Ballklub i tida 1997-2005. Winsnes spelte 19 landskamper for Noreg i åra 2001-09. Midtbanespelaren var kjend som ein iherdig og flink pasningsleggjar.
Winsnes spelte lokal seriefotball med Ranheim IL til han i 1997 debuterte på Rosenborg i eliteserien. Dei neste sesongane opplevde han mykje suksess med trønderklubben. Sesongen 2002 var han Hammarby-spelar i svensk toppserie. I 2003 var han tilbake i Rosenborg og vann nye meistertitlar med laget. Hausten 2005 vart han overført til danske Aalborg BK, der han vart verande i to sesongar. Midt i 2007-sesongen gjekk ferda vidare til Strømsgodset IF og to ein halv sesong i norsk toppfotball. Winsnes avslutta fotballkarrieren med to sesongar i Rosenborg, seriemeister i 2010.
Sorghum
Sorghum er ei planteslekt i grasfamilien som omfattar rundt 60 artar, mellom dei kornslaget durra. Plantane i slekta veks i tropiske og subtropiske strøk.
One Night in Africa
One Night in Africa er det 139. albumet totalt og det 58. studioalbumet til den tyske electronicagruppa Tangerine Dream, utgjeve september 2013.
Albumet inneheld ni spor inspirert av Afrika. Her er fire nye komposisjonar, medan resten er teken frå utgjevingar mellom 2007 og 2010.
Fylkesveg 54 i Nordland
Fylkesveg 54 i Nordland går mellom Brønnøysund og Inner-Torget i Brønnøy kommune. Vegen er 14,7 km lang.
Kvitveis
Kvitveis, kvitsymre eller geitsymre (Anemone nemorosa) er ei fleirårig urt i soleiefamilien. Dei kvite blomane hennar pregar skogbotnen kvar vår, i Noreg i april-mai. Kvitveis er giftig. Symrenamnet speglar attende på at planta har vore eit merke for når geitene kunne sleppast ut på beite. Når geitsymra blomstra var sumarsesongen i gang for geitene, og seinare, når kusymra blomstra, kunne kyrne starte sin sumarsesong ute på beite.
Marcus C. Volqvartz
Marcus Carstensen Volqvartz' var ein norsk prest og diktar fødd i Trondheim. Han var prest på Ørlandet i åra 1714-20. Songane hans var særleg populære i Nord-Noreg.
Verk
Dikta til Volqvartz er samla i bøkene
som vart utgjevne i eitt band m.a. i 1802.
Jezioro Żarnowieckie
Jezioro Żarnowieckie er ein innsjø i Pommerske voivodskap i Polen. Han er 7,6 km lang, 2,6 km brei og har eit djup på 16 meter. Elva Piaśnica renn gjennom innsjøen. Żarnowiec atomkraftverk skulle opphavleg byggast ved sida av han.
Stein Rønning
Stein Widar Rønning var ein norsk karateutøvar.
Rønning var lenge den fremste karateutøvaren i Noreg, og førebels (2008) den einaste nordmannen som har vore verdsmeister i karate. Han slo gjennom i 1985 då han vart europameister. Seinare vann han europameisterskapen fleire gonger, før han vart verdsmeister i 1990.
En av brødrene, Frank Rønning var kvartfinalist i VM i karate i 1980.
Ivan Haugland
Ivan Haugland er ein norsk politikar for Arbeidarpartiet. Han er ordførar i Leirfjord kommune frå 2015.
Han var tidlegare ordførar frå 2003 til 2011, etter Kommunestyre- og fylkestingsvalet 2007 vart Haugland vald til ordførar med støtte frå representantane frå Arbeidarpartiet og Leirfjord bygdeliste.
Bill Stewart
Bill Stewart er ein amerikansk trommeslagar, rekna som ein av dei fremste i sin generasjon.
Stewart voks opp i Iowa og studerte musikk ved William Patterson University i New Jersey. Etter studiane flytta han til New York, der han etterkvart byrja å spele i John Scofield sin kvartett. Han har seinare spelt med kjende musikarar som Maceo Parker, Lee Konitz, Michael Brecker og Pat Metheney. Stewart starta også ein trio med organisten Larry Goldings og gitaristen Peter Berstein. Nokre av innspelingane med dette bandet har vorte gjeve ut under bandnamnet Bill Stewart Trio. I tillegg har han gjeve ut fleire plater med andre besetningar.
Nikolaj Marr
Nikolaj Jakovlevitsj Marr var ein kontroversiell sovjetisk lingvist. Teorien hans, jafetologi, var offisiell sovjetisk politikk frå tidleg 1930-tal til Stalin skreiv ein artikkel mot denne teorien i Pravda i 1950, der han avviste jafetologien som uvitskapleg.
Ifjorden
Ifjorden (samisk Idjavuotna) er ein fjordarm av Laksefjorden i Lebesby kommune i Troms og Finnmark. Fjorden strekkjer seg 12 km søraustover til bygda Ifjord i botn av fjorden.
Nikolaj Marr
Teoriar
Marr vart berømt og berykta for den jafetiske språkteorien, som postulerte eit felles opphav for kaukasiske semittisk-hamittiske, og baskisk. I 1924 gjekk han enno lenger og erklærte at alle språka i verda stamma frå eit felles urspråk, som bestod av fire basislydelement, sal, ber, yon, rosh. Sjølv om alle språk gjennomgår visse utviklingstrinn, gjer lingvistisk paleontologi det mogleg å finne desse fire elementa i alle språk.
For å få støtte for denne teorien utvikla Marr ein marxistisk grunnlag for han. Han gjorde framlegg om at det felles urspråket, med dei fire elementa, var karakteristisk for urkommunismen, og at utviklinga av slavesamfunnet og seinare føydalsamfunnet førte til djuptgripande språklege endringar. Med overgangen til kommunismen ville språka nok ein gong konvertere til eit felles språk, ulik alle no eksisterande språk. Den jafetiske teorien danna i 25 år i alle fall i namnet det teoretiske grunnlaget for sovjetiske språkvitskap, og grammatikkar publisert i denne perioden vart innleidd med forord som i tillegg til dei obligatoriske Stalinhyllingane også inneheldt ei hylling av Marr sine teoriar. Den jafetiske teorien la hovudvekta på start- og sluttpunktet på den historiske språkutviklinga, og dermed hadde den obligatoriske hyllinga ikkje noko innverknad på deskriptiv grammatikkskriving. Historisk språkvitskap var derimot lidande, det same vart kontakten med vestlege kolleger.
Ifjorden
Riksveg 98 går langs sørsida av fjorden, medan Riksveg 888 går langs nordaustsida.
Nikolaj Marr
Teoriar
Det var særleg koplinga mellom marxistisk teori og språkvitskap som gjorde at Marr fekk gjennomslag for teoriane sine. Med offisiell godkjenning av teorien sin vart Marr leiar for det russiske nasjonalbiblioteket frå 1926 til 1930, og det jafetiske instituttet ved det sovjetiske vitskapsakademiet frå 1921 til han døydde. Marr vart vald til visepresident for det sovjetiske vitskapsakademiet i 1930.
I den kjende pamfletten sin mot Marr, Marxismen og språkvitenskapens spørsmål (1950) skreiv Stalin at «N.Y. Marr innførte feilaktige og umarxistiske grunnlag i lingvitikken, i høve til «klassekarakteren» til språket, og rota til både seg sjølv og lingvistikken. Sovjetisk språkvitskap kan ikkje byggjast på grunnlag av eit feilaktig grunnalg som strir mot heile den historiske utviklinga til folk og språk.»
Palatal
Ein palatal språklyd har ein artikulasjonsstad der den øvre eller passive artikulatoren er palatum. Mellom IPA-symbola for palatale språklydar finn vi desse:
Altendorf i Schwyz
Altendorf er ein kommune i distriktet March i kantonen Schwyz i Sveits. Kommunen har innbyggjarar  og eit areal på. Kommunesenteret ligg 421 meter over havet.
Kommunen ligg ved Obersee i Zürichsjøen. Han ligg langs jernbanelinja Pfäffikon-Lachen og motorvegen A3. Han består av landsbyen Altendorf og grenda Seestatt langs innsjøen og grendene Muschelberg, Mittlisberg, Schlipf og Vorderberg i åsane kring.
Irske øyar
Dette er ei liste over øyar som høyrer til Irland. Lista inkluderer øyar som høyrer både til Nord-Irland og Republikken Irland. Sjølve øya Irland er ei øy vest for øya Storbritannia og nordvest for fastlandet i Europa.
Kystøyar
Øyar utanfor det irske fastlandet:
Vestkysten
Co. Clare:
Co. Galway:
Co. Kerry
Chick Webb
Chick Webb, eigentleg William Henry Webb, var ein amerikansk jazztrommeslagar og storbandleiar.
Han var fødd i Baltimore, og vart som barn pukkelrygga og kortvokst, på grunn av tuberkulose. Lækjaren hans rådde han til å byrje å spele trommer for å lindre stive ledd. Dette vart starten på ei framgangsrik musikkarriere. Til trass for dei fysiske hindringane vart han ein av jazzens største trommeslagarar. Som 17-åring byrja han å spele med artistar som Duke Ellington og Johnny Hodges. Han var veldig talentfull og beundra av mange samtidige trommeslagarar.
Webb døydde i 1939 på grunn av tuberkulose, berre 34 år gamal. Vokalisten Ella Fitzgerald tok etter hans død over orkesteret.
Loch an Eilein
Loch an Eilein er ein liten innsjø ved Rothiemurchus om lag 5 km sør for Aviemore i Skottland. Namnet Loch an Eilein kjem frå det gæliske «øy-innsjøen».
Seint på 1700-talet og tidleg på 1800-talet vart innsjøen hovudsakleg nytta til to ting. Ved breidda av innsjøen låg det ein kalksteinsomn der kalkstein vart henta frå ei fjellside oppfor innsjøen. I tillegg nytta tømmerhoggarar elva ved innsjøen til å fløyte tømmer til sagbruk lenger nede i elva. Rob Roy og andre kvegtjuvar nytta innsjøen, og eine sida av innsjøen heiter 'Robbers Way'. Det ligg berre tre hus ved breidda av vatnet i dag og desse vert no nytta av skogsvesenet.
Kateríni
Kateríni (gresk Κατερίνη) er ein by og ein kommune i periferieininga Piería i periferien Sentral-Makedonía i Hellas. Han ligg på Pieríasletta mellom Ólymbos og Thermaikósbukta i ei høgd på 14 m. Byen, som er ein av dei nyaste i Hellas, har om lag 56 000 innbyggjarar. Han ligg nær Thessaloníki, den nest største byen i Hellas og som har hjelpe utviklinga til Kateríni dei seinaste åra.
Loch an Eilein
Midt i innsjøen står ruinane av ei borg. Borga høyrte ein gong til Wolf of Badenoch som døydde kring starten på 1400-talet. Jakobittane, som trekte seg attende frå Cromdale i 1690, omleira borga. På denne tida var borga knytt til land via ei vegfylling. Vegfyllinga forsvann då vassnivået i innsjøen vart heva på 1700-talet.
The Late Show with David Letterman
Ifylgje august 2004-utgåva av programmet sitt interne nyhendebrev har The Late Show, i løpet av dei 11 åra, hatt 2264 sendingar, 4082 gjestar og 1668 musikalske opptredenar.
Kateríni
Kateríni ligg seks kilometer frå sjøen, og er eit populært turistmål. Strendene Korinós, Paralía og Olymbiakí Aktí er mykje bruka sumarstid. Fleire arkeologiske funn, som den antikke byen Dío og det venetianske slottet Platamónas, finst i området.
Bynamnet har sine røter i Katerina av Alexandria (Ajía Ekateríni), ein gresk-ortodoks martyr, som levde på 300-talet. Kateríni vart frigjord frå osmanarane 16. oktober 1912 under den første balkankrigen. Den tyske hæren tok byen 14. april 1941 og trekte seg ut tre år seinare.
Nordnorsk Magasin
Nordnorsk Magasin (etablert 1978 på Stonglandseidet i Tranøy på Senja) er eit norsk tidsskrift som har som formål å formidle kultur i Nord-Noreg og på Nordkalotten. Nordnorsk Magasin var eit framhald av tidsskriftet Frostroser, og det er også kjend som Nordkalottmagasinet. Initativtakar og den første redaktøren var Hans Kristian Eriksen. Redaktør frå 2005 er Hilde Katrine Eriksen.
Kateríni
Administrativ inndeling
Kommunen vart danna i 2011 ved at ein slo saman dei tidlegare kommunane Dei seks tidlegare kommunane er no kommunaleiningar.
The Late Show with David Letterman
Mor til programleiar David Letterman, Dorothy Letterman(no Mengering) er og til tider på skjermen. I mange år var ho berre med via telefon, men i 1994 gjorde ho debut på tv-skjermen under OL på Lillehammer. Der hadde ho et intervju med blant andre Hillary Clinton. Ho var og Letterman si utsending til OL i 1998, Nagano, Japan og 2002 Salt Lake City, Utah, då saman med Biff Henderson. Ho pleier og å komme til programmet rundt morsdagen og bursdagen hennar.
Kateríni
Administrativ inndeling
Ved folketeljinga i 2011 hadde kommunen 85 851 innbyggjarar, medan kommunaleininga Kateríni hadde 62 205 og tettstaden med same namn 55 997 innbyggjarar.